Skryfgeheime- aanlyn skryfskool - Skryfgeheime
Ons gepubliseerde studente is mense soos ek en jy
Sluit aan by ons groeiende groep vryskutskrywers en -joernaliste wat gereeld die kollig haal met hul kortverhale, boeke, artikels en bekronings. Kry jou naam in druk by 'n gerekende, nasionale uitgewer en jou skryfwerk op die rak.
Skryf hier in vir 'n kursus
Laat rond jou skryfwerk hier af
Judy de Bruin se kortverhaal "Bolle en knolle" verskyn in Huisgenoot.
Judy is 'n uitskieter, sowat agt van haar verhale is alreeds deur Huisgenoot gepubliseer. Sy is tans besig met Skryfgeheime se kinder-en-jeugboekkursus.
Judy skryf: "Jy het geen idee hoe baie ek al klaar geleer het vandat ek met hierdie kursus begin het nie, jy het regtig geen idee nie. So baie dankie vir al jou hulp."
Marieta Nel van Penguin Random House skryf: Ons twee laerskoolbundels het pas in die boekwinkels verskyn en dit word vreeslik goed ontvang. Ons het gevolglik besluit om nie tot volgende jaar te wag nie, maar om dadelik 'n soortgelyke bundel vir gr. 8-9 saam te stel.
Skryfgeheime-skrywers wie se verhale vir hierdie bundels gekeur is, sluit in: De Wet Hugo, Celia du Plessis, Elrien Scheepers, Helene de Clercq, Ilze Beukes en Renera Ferreira.
Waaroor gons dit so? Gaan loer en vind uit:
Klik vir Die skool vir rampspoedige talente
Klik vir Blinkertjies in Pa se baard
Esmé Cupido het daarin geslaag om vir haar 'n nis te skep by Son. Sy skryf: Ek skryf sedert verlede jaar verhale onder die vaandal van "oom Sonnie se stukke". Hulle het seker al agt gepubliseer. Ek is dankbaar, want ek sukkel om my stories by Kuier in te kry, alhoewel hulle darem twee van my artikels geplaas het. My nuutste verhaal "Van starters tot poeding" verskyn eerskomende week in Son. Dankie, Son, en die teksredakteur wat my as opkomende skrywer 'n platform bied vir my skryfwerk.
Esmé het die Algemene Kreatiewe Skryfkursus gevolg.
Melanie Pienaar skryf: Ek het vir Maroela Media 'n artikel oor diereskuilings geskryf, wat die storie van die aanneming van ons eie hondjies insluit. Ek kan nog steeds nie glo dis werklik gepubliseer nie - dit sou glad nie gebeur het sonder Skryfgeheime nie. Melanie het die Prenteboekkursus sowel as die Kursus in Vryskutjoernalistiek suksesvol afgehandel en spring sedertdien deur hoepels.
Petra van Tonder skryf: My suksesse sluit in my storie "Die gekkespul" wat gekies is om in FAK se Flink te verskyn, asook 'n storie oor 'n seemeeu wat op 'n standbeeld se kop sit. In Januarie 2021 het Litnet my artikel oor joernaalterapie gepubliseer. Vir hierdie artikel was ek bevoorreg om 'n onderhoud met Amor van der Westhuyzen te voer. Vir Flink het ek oor die invloed van musiek op die demensielyer geskryf en dit het in April 2021 verskyn. As gevolg daarvan is ek gevra om 'n praatjie by 'n kerk te lewer en dit was regtig die grootste pret, alhoewel dit my eerste ingewing was om "nee" te sê. Ek blog ook en werk aan 'n boek oor joernaalskryf. Tans werk ek saam met Liezl aan 'n artikel oor menopousale vetjies.
Petra het die Algemene Kreatiewe Skryfkursus voltooi en het ook die Kursus in Vryskutjoernalistiek aangepak.
Troula Goosen spog met nog 'n nuwe publikasie. Sy het die kinder-en-jeugboekkursus 'n klompie jare gelede voltooi en word sedertdien op 'n gereelde basis gepubliseer. Sy is 'n bekroonde skrywer en het 'n ATKV-veertjie verower vir haar Skryfgeheime-kursusverhaal, wat as Spooksoene deur Protea Boekhuis uitgegee is.
Haar nuwe boek, Die Sproetebessies en die hart van die Swart Roos, sal in Mei 2022 aanlyn en op die winkelrakke beskikbaar wees. Die uitgewers is Human & Rousseau, 'n NB-druknaam. Ons sien uit na hierdie spannende speurverhaal met die vreemde kinkel ...
Jan Bonthuys skryf: "Ek is nou baie opgewonde. Baie, baie later... na vele kere se herskryf, kan ek hierdie item afmerk: My boek is in die finale redigeringstadium. Die omslag is afgehandel. Dit behoort in Feb/Maart gepubliseer te word. Skryfgeheime was die sleutel wat die skryfdeur vir my oopgesluit het."
Loer hier na Jan se boek
Marissa Fourie het in 2021 gematrikuleer en haar naam is alreeds in druk. Sy toets haarself gereeld aan die skryfmark deur 'n aktiewe deelname aan skryfkompetisies:
Sy is die wenner van die Skole Poësie-afdeling en Poësie Skoletrofee, aangebied deur die Bloemfonteinse Skrywersvereniging, en een van haar gedigte is in hul 2021-bundel opgeneem.
Sy verower die tweede plek in die Ink Skryf in Afrikaans Skryfkompetisie, en drie van haar gedigte verskyn in hul 2021-bundel. Nog 'n gedig deur haar geskryf, is opgeneem in die 2021-bundel van die SA Akademie vir Wetenskap en Kuns Poort-skryfkompetisie.
Marissa het die Praktiese Kreatiewe Skryfkursus voltooi en studeer vanjaar verder aan die NWU.
Albert Short is tans besig met Skryfgeheime se kinder-en-jeugboekkursus en skryf alreeds oor genres heen. Hy neem deel aan die RSG-radiodramakompetisie (2021) en ontvang die tweede prys van R25 000 vir sy hoorspel "Naand Josef", 'n luisterspel oor twee eensame, bejaarde susters wat 'n spook oproep. Die beoordelaars beskryf hierdie makabere riller as "komies, briljant en uitstekend".
Luister hier na van Albert se hoorspele:
'n Voorlopige begrafnis
Uit 'n totaal van 366 inskrywings landswyd is twee Skryfgeheime-studente se kortverhale gekeur vir opname in die 2022-Woordfees-kortverhaalbundel. Veels geluk, Helena Gunter en Antoinette Diedericks met hierdie groot prestasie.
Helena het die Algemene Kreatiewe Skryfkursus 'n klompie jare gelede voltooi en Antoinette die Kinder-en-jeugboekkursus.
Hierdie skryfkompetisie is besonder gewild, onder meer oor die groot prysgeld wat die algehele wenners sowel as alle gekeurde inskrywings ontvang.
Vier nuwe Oxford University Press-skrywers is gebore, naamlik: Soné Vollgraaff (links bo), Madeleen Theron (regs bo), Molly Lubbinge (regs onder) en Melanie Pienaar (links onder). Hulle het deelgeneem aan 'n kreatiewe leesboekprojek.
Melanie Pienaar skryf: "Ek het vier boekies vir fase 1 en twee vir fase 2 geskryf. Dit voel nog onwerklik om die woorde te tik, maar die kontrakte is geteken. Die projek was vir my as beginner 'n geweldige uitdaging, maar ook 'n reddingsboei en 'n ligpunt in 'n besonder moeilike jaar. Dankie vir die geleentheid."
Elsie Fourie (op foto) presteer met 'n inspirerende artikel by LiG-tydskrif. Haar kursusartikel is tans vir oorweging by Lééf-tydskrif. Sy skryf: "Dit was 'n wonderlike geleentheid om die vryskutjoernalistieke kursus te volg. Dit was 'n absolute fees."
Driekie Grobler en Marieta McGrath verskyn op die kortlys van Versindaba se Persiese kwatryn-kompetisie en word saam met 15 ander finaliste en die 3 wenners by die Afrikaanse Taalmonument vereer. Lees meer.
Troula Goosen (links onder), Renera Ferreira (links bo), Helene de Clercq (regs bo) en Ilze Beukes (regs onder) het pas die heuglike nuus ontvang dat hulle verhale opgeneem word in die Penguin-Lapa-bundels wat in April/Mei 2022 gaan verskyn en in plaaslike skole bemark gaan word.
Troula het "Oeps, waar is die maan heen?" geskryf, Renera spog met 'n humoristiese drama, "Die Willeblombende en die wêreldwye web", Helene met "Die smaak van oorwinning" en Ilze met "Dit is goed" en "Die weeskind en die sneeuheks".